Nedenfor finder du forslag til tekst til indsættelse i personalepolitik eller ansættelseskontrakt om behandling af medarbejderoplysninger. Alle tekster anført i skarpe parenteser og med kursiv *[xxx]* skal udfyldes/tilrettes, så de passer til forholdene i jeres golfklub. Hele afsnittet om overførsel til tredjelande (lande uden for EU/EØS) kan tages ud, hvis ikke I overfører persondata til tredjelande.

-----

Behandling af persondata om ansatte i *[indsæt navn, adresse, cvr.nr., tlf. og mail til golfklubben]*

[*Indsæt golfklubbens navn*] behandler som led i sin personaleadministration en række almindelige oplysninger om dig. Oplysninger behandles med hjemmel i persondataforordningens artikel 6, stk. 1 (b) for at kunne opfylde aftalen med dig om din ansættelse *i [Indsæt golfklubben navn]*. De oplysninger*, [indsæt golfklubbens navn]* behandler om sine ansatte, er*: [navn, adresse og telefonnummer, fødselsdato, oplysninger om uddannelse, udtalelser, tidligere beskæftigelse, nuværende stilling, arbejdsopgaver, arbejdstider og andre tjenstlige forhold, oplysninger om løn, skat, sygefravær og sygdomsperioder, oplysninger om andet fravær fra arbejdet, oplysninger om pensionsforhold, kildeskatteoplysninger og oplysninger om kontonummer, hvortil løn skal anvises. Herudover registrerer vi de oplysninger, som du selv har oplyst i forbindelse med din ansættelse i [indsæt golfklubbens navn*]*, eksempelvis i din ansøgning, i CV og under samtaler. Såfremt det er aftalt med dig, at vi må indhente reference på dig, vil sådanne oplysninger blive opbevaret kortvarigt, indtil ansættelse er sket, hvorefter disse oplysninger vil blive slettet]*. Ud over ovenstående almindelige oplysninger behandler vi tillige med hjemmel i Databeskyttelseslovens § 11, stk. 2, nr. 1 dit cpr.nr. for at kunne foretage lovpligtige indberetninger til SKAT. Oplysningerne opbevares kun i det omfang de er nødvendige for dit ansættelsesforhold.

*[Indsæt golfklubbens navn]* vil som udgangspunkt ikke behandle nogen følsomme oplysninger om dig. Dog vil *[indsæt golfklubbens navn]* være forpligtet til at opbevare oplysninger om helbredsforhold for det tilfælde, at *[indsæt golfklubbens navn]* i forbindelse med barsel eller sygdom skal søge refusion af barselsgodtgørelse eller sygedagpenge.

Hvis du rejser i forbindelse med din ansættelse i *[indsæt golfklubbens navn],* og der foretages fælles bestilling af rejsen, vil vi tillige opbevare en kopi af plastiksiden i dit pas til brug for bestilling af fly og hotelophold.

Oplysninger behandles udelukkende til brug for dit ansættelsesforhold. Nedenfor finder du liste over de eksterne parter, som vi videregiver dine data til:

*[Indsæt navn på pensionsselskab]*

*[Indsæt navn på forsikringsselskab, hvis I har sundhedsforsikringer]*

1. *[Indsæt navn på økonomisystem]*
2. SKAT
3. *[Rejseselskaber]*
4. *[Bank]*
5. Feriefonden
6. Øvrige offentlige myndigheder, når påkrævet ved lov

I forbindelse med en evt. tvist mellem *[indsæt golfklubbens navn]* og dig som medarbejder, kan dine personoplysninger blive videregivet til advokat.

*Dataoverførelse til lande udenfor EU/EØS*

*Vi vil overføre dine personoplysninger til lande udenfor EU/EØS.*

*Oplysningerne overføres til [indsæt navn på modtagere i tredjelande], som er beliggende i [Tilføj oplysninger om alle de lande, hvor dataene sendes til]*

*[Tilføj oplysninger om det relevante overførselsgrundlag (EU Model Clause Aftale, Privacy Shield ordning i USA, Binding Corporate Rules)]*

*[Tilføj link til det relevante overførselsgrundlag eller oplysninger om, hvordan det eller de relevante dokumenter kan tilgås eller modtages]*

Dine personoplysninger vil blive opbevaret af *[indsæt golfklubbens navn]* indtil udgangen af det år, der udløber 5 år efter din fratrædelse. Dette skyldes, at en evt. sag om efterbetalingskrav kan rejses indtil 5 år efter din fratræden, og at de personoplysninger som *[indsæt golfklubbens navn]* har om dig i den forbindelse kan være relevante. Ligeledes skal bogføringslovens krav om opbevaring i løbende år + 5 år opfyldes. Herefter vil dine oplysninger blive slettet med mindre sag verserer eller med rette kan forventes at blive anlagt, idet oplysninger da gemmes, indtil sådan sag er afsluttet.

Du har altid ret til at få oplyst, hvilke oplysninger *[indsæt golfklubbens navn]* har om dig ved at kontakte *[administrationen/den der nu er den rigtige at kontakte i jeres klub]*. Du har også ret til at få korrigeret dine oplysninger, hvis disse ikke er korrekte, ligesom du har ret til at komme med indsigelse mod eller anmodning om sletning eller begrænsning af behandlingen af dine oplysninger. Det vil bero på en konkret vurdering i overensstemmelse med lovgivningen, hvorvidt din anmodning om indsigelse, sletning mv. kan imødekommes.

Hvis du har givet samtykke til behandling af visse oplysninger, f.eks. brug af dit billede på hjemmesiden, kan du altid trække dette samtykke tilbage. Dette kan du gøre ved at kontakte *[administrationen]*.

Hvis du mener, at behandlingen af dine personoplysninger sker i strid med lovgivningen kan du indgive en klage til Datatilsynet, Borgergade 28, 5., 1300 København K., e-mail [dt@datatilsynet.dk](http://www.datatilsynet.dk/om-datatilsynet/kontakt/)

Kun de ansatte i *[indsæt golfklubbens navn]*, der som led i deres arbejde har behov for kendskab til dine personoplysninger, har adgang til disse.

For det tilfælde, at du spiller golf og derfor oprettes som golfmedlem i *[indsæt golfklubbens navn]* henvises du til at læse vores privatlivspolitik, som udleveres sammen med din ansættelseskontrakt, og som også kan findes på *[indsæt golfklubbens navn]*’s hjemmeside.